יום שני 11 בינואר 2010

הנדון: **פרוטוקול ישיבת וועד מתאריך 11 ינואר 2010**

1. בתאריך שבנדון התקיימה ישיבת וועד עמותת עלה.
2. בישיבה נכחו: גור מלמד, ורד קופל, רן יהודה, אבי יעבץ, רונית עזאני והח"מ.
3. נעדרו: לנה חלילי, מוטי בנו, רייפן דב ופנינה בינדר .
4. בחלקה הראשון של הישיבה השתתפה עו"ד יעל שמואל זימן היועצת המשפטית של העמותה.
5. להלן הנושאים שעלו בישיבה:
6. אושר פרוטוקול ישיבה מ-18 נובמבר 2009 לפרסום באתר.
7. גור מלמד יו"ר העמותה - הנוכחות של חברי הוועד בישיבה מהווה "איתות" שאל לנו להתעלם ממנו. יש להיות ערניים ולגייס את הכוחות הנדרשים לעבור תקופה זו. הוועד עבר כבר טלטלות ואנו צריכים לוודא שנעבור גם משבר זה.
8. קרן שור
	1. יעל הציגה את עיקרי ההסכם עם בתי ההשקעות, גיבושו הסופי יסתיים להערכתה עד סוף ינואר.
	2. הסכום יחולק ל-2 וכל בית השקעות ינהל כ-1.8 מ"ש , העמלה עומדת על 0.5% (בבית השקעות אחד כולל מע"מ ובשני לא), ההתקשרות ניתנת לסיום בהודעה של 24 שעות ללא קנסות. הוועד הנחה את יעל להמשיך את המו"מ במטרה להבטיח עמלה מקסימאלית גלובאלית (בחישוב כולל עמלות ני"ע וכ"ו).
	3. יעל עדכנה כי פניותיה לקנדה לקבלת חומר לכנס ההנצחה לא נענו עד כה.
	4. ממליצה להשאיר סכום של כסף בחשבון הראשי של ההקדש לטובת ניהול ההקדש.
	5. הסוגיה הפתוחה הינה העמלות של הבנק.
	6. לאור העובדה שבכוונתנו לחלק מלגות כבר בכנס הקרוב (מותנה ביכולת כלכלית), על הוועדות השונות להירתם לעשייה לסיום הנושאים של כל אחת מתתי הוועדות תוך כחודשיים שלושה.
	7. כספי קרן שור הנמצאים בפיקדון שקלי הופכים לנזילים ב-2 פברואר 2010 – על פי החלטת הוועד יש לדאוג לנזילות של הקרן בהתראה של שבוע.
	8. דמי ניהול, עלות רו"ח, יועמ"ש, כנס חלוקת מילגות – תגובש הצעה ע"י הח"מ שתובא לאישור הוועד.
9. בחירות לוועד העמותה – יעל הזכירה כי בכנס הקרוב צפויות להערך בחירות לוועד העמותה, יש להודיע על כך לוועדת הבחירות לצורך הכנת התהליך. אחריות הח"מ.
10. חדר המתנה – הסטטוס של פרויקט זה ללא שינוי אורי פועל במקביל לח"מ מול הקרן לקדם הנושא.
11. פוליסות ביטוח בריאות – התקיימה פגישה בין אחראי תחום בריאות בחברת "מגדל" בשיתוף החתם הראשי של החברה ד"ר לנדאו עם פרו' מרטינוביץ והח"מ. מטרת הפגישה לאפשר לחברי העמותה פוליסות ביטוח סיעודי, תאונות אישיות וביטוח חיים למשכנתא (לא טופל בפגישה נושא ביטוח חו"ל – חברת "מגדל" לא פועלת בתחום זה).

סיכום הפגישה- אין דחיה גורפת ב"מגדל" עקב המופיליה (למעט HIV, ו-HCV ).

ביטוחי בריאות- ביטוח ניתוח ומזור 24 יתאפשר ללא תוספת חיתום.

בריסק ובביטוח סיעודי – תתאפשר הקמת פוליסה עם תוספת חיתום (שטרם נקבעה).

תאונות אישיות – תימכר ללא תוספת חיתום.

סיכום זה מאפשר רכישת פוליסות שעד כה לא התאפשרו לחברי עמותה. בטרם נצא לפרסום משותף של "מגדל" והעמותה סוכם כי נעביר כמה פוליסות לוודא ש"זה נוסע".

במקביל הח"מ יוזמת פגישה מול "הראל" גם בתחום הבריאות וגם בביטוחי חו"ל.

1. התפטרותו של דב רייפן – יצא מכתב לדב מהעמותה. הנושאים המועלים במכתבו יידונו בישיבה הבאה.
2. הח"מ השתתפה במפגש של עמותות החברות באירגון הזכות לבריאות עם הנהלות בתי החולים. סיכום המפגש יוקם צוות עבודה משותף להנהלות בתי החולים ולעמותת שיעסוק בנושאים בעלי עניין משותף לשני הגורמים על מנת לקדמם (כמו תקינה, מספר מאושפזים בחדר, מכשור, טיפול בחולה הסיעודי ועוד).
3. פסטיגל – ילדי ומשפחות העמותה צפו במופע הפסטיגל. אציין בסיפוק רב כי השנה נוצלו כל הכרטיסים (210) עד תום.
4. כנס WFH בבואנוס איירס – יידון בישיבה הבאה.
5. שוטף :
	* 1. נכנסו 66,000 ₪ מחברת רוש.
		2. מחקר פקטור 8 – סיכום סופי יועברו עוד 349,000 ₪ (239,000 ₪ מעל לסכום המופיע בחוזה) הכסף העודף ישמש למימון קייטנת הזרקות בקיץ.
		3. נכנסו 120,000 ₪ לקרן חדשה של ד"ר מאור.
		4. תרומה של 3,000 ₪ של גל כנסים.
		5. נכנסו 35,050 דולר למחקר אינספירישן (פקטור 9).
		6. נכנסו 16,000 ₪ תרומה מאחת מחברות התרופות.
		7. יד הנדיב – נכנס 28,695 ₪ לטובת מחקר מכוני כושר ושחיה.
		8. נכנסו 10,000 ₪ תרומה מאחת מחברות התרופות.
		9. נכנסו 10,500 ₪ תרומה מאחת מחברות התרופות.

י"ב. מועד הישיבה הבאה נקבע ליום ה' 25 פברואר 2010.

 נקבע מועד לישיבה במרץ (החלטנו להתייעל) ליום ה' 25 מרץ 2010.

**שימו לב קבענו מראש מועדים לשתי ישיבות קדימה, אנא שריינו לכם תאריכים אלו.**

בברכה,

עידית אביבי, מנכ"ל